**TIRGUS IZPĒTE**

**“Lokālplānojuma izstrāde zemes vienības daļai**

**Tautas ielā 3A, Viļakā, Balvu novadā”**

**(ID Nr. BNP TI 2025/41)**

1. **Informācija par pasūtītāju:**

|  |  |
| --- | --- |
| Pasūtītājs | **Balvu novada pašvaldība** |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, [dome@balvi.lv](mailto:dome@balvi.lv) |
| Kontaktpersona saistībā ar tirgus izpētes priekšmetu | Balvu novada Centrālās pārvaldes Attīstības plānošanas nodaļas teritorijas plānotāja Arta Ķerģe, mob.28080786 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Zane Kuzmina, mob.29288342, tel.64520931, e-pasts: [zane.kuzmina@balvi.lv](mailto:zane.kuzmina@balvi.lv) |
| Pasūtītāja darba laiks | pirmdienās, otrdienās un trešdienās 8.30-17.00;  ceturtdienās 8.30-18.00;  piektdienās 8.30-16.00. |

1. **Tirgus izpētes priekšmets:**
   1. Lokālplānojuma izstrāde zemes vienības ar kadastra apzīmējumu 3815 001 0225, daļai, 1900 m2 platībā, atbilstoši Tehniskajai specifikācijai (skat. 1.pielikumu).
   2. CPV kods: 71410000-5 (Pilsētplānošanas pakalpojumi).
   3. Pretendents nevar iesniegt piedāvājuma variantus.
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Līguma izpildes termiņš:** līdz 30.12.2025. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tiem ir objektīvi pamatoti.
4. **Pakalpojums sniegšanas vieta:** Tautas iela 3A, Viļaka, Balvu nov.
5. **Līgumcena:**
   1. Piedāvājuma cenā jābūt iekļautiem visiem ar tirgus izpētes līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.
   2. Līgumcena ir kopējā samaksa par tirgus izpētes līguma izpildi, kurā ietverti visi piemērojamie nodokļi, izņemot pievienotās vērtības nodokli.
6. **Apmaksas nosacījumi:**
   1. Apmaksa tiek veikta 30 (trīsdesmit) dienu laikā pēc pakalpojuma pilnīgas izpildes, nodošanas-pieņemšanas akta abpusējas parakstīšanas un atbilstoša strukturēta elektroniskā rēķina saņemšanas pasūtītāja oficiālajā e-Adresē.
   2. Līguma darbības laikā apmaksas kārtība nevar tikt mainīta.
7. **Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.
8. **Prasības pretendentam:**
   1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiek pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
   2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiek pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .
   3. Pretendenta rīcībā ir kvalificēti speciālisti, kuriem saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 137. un 139.punktu, ir iegūta atbilstoša izglītība:
      1. **projektu vadītājs**, kuram ir, vismaz, otrā līmeņa augstākā vai akadēmiskā izglītība vides, dabas, sociālo vai inženierzinātņu jomā;
      2. **teritorijas plānotājs**, kuram ir, vismaz, otrā līmeņa augstākā vai akadēmiskā izglītība vides, dabas, sociālo vai inženierzinātņu jomā;
      3. **grafiskās daļas izstrādātājs:**
         1. kartogrāfs, kuram ir, vismaz, otrā līmeņa augstākā vai akadēmiskā izglītība ģeogrāfijā, ģeomātikā, ģeodēzijā, zemes ierīcībā, kartogrāfijā vai vides zinātnē**[[1]](#footnote-1)**

vai

* + - 1. sertificēts speciālists ģeodēzisko darbu veikšanā**[[2]](#footnote-2)**.

**!** Viena persona var veikt ne vairāk kā 2 (divu) speciālistu darba pienākumus, ja šai personai ir attiecīgā izglītība un Instrukcijas 9.4.punktā noteiktā attiecīgā pieredze.

* 1. Instrukcijas 9.3.punktā minētajiem speciālistiem, atbilstoši Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 137. un 138.punkta prasībām, ir iegūta, vismaz, šāda minimālā pieredze:
     1. **projekta vadītājs**, kuram iepriekšējo 5 (piecu) gadu laikā, līdz piedāvājuma iesniegšanai, ir gūta atbilstoša pieredze, t.i., speciālists ir piedalījies 1 (viena) pabeigta līguma izpildē par teritorijas attīstības plānošanas dokumenta**[[3]](#footnote-3)** vai tā grozījumu izstrādi, darbojoties kā projekta vadītājs;
     2. **teritorijas plānotājs**, kuram iepriekšējo 5 (piecu) gadu laikā, līdz piedāvājuma iesniegšanai, ir gūta atbilstoša pieredze, t.i., speciālists ir piedalījies 1 (viena) pabeigta līguma izpildē par teritorijas plānojuma vai tā grozījumu, lokālplānojuma vai tā grozījumu vai detālplānojuma izstrādi, darbojoties kā teritorijas plānotājs;
     3. **grafiskās daļas izstrādātājs** – kartogrāfs vai sertificēts speciālists ģeodēzisko darbu veikšanā – kuram iepriekšējo 5 (piecu) gadu laikā, līdz piedāvājuma iesniegšanai, ir gūta atbilstoša pieredze, t.i., speciālists ir piedalījies 1 (viena) pabeigta līguma izpildē saistībā ar teritorijas plānojuma vai tā grozījumu, lokālplānojuma vai tā grozījumu vai detālplānojuma grafiskās daļas izstrādi.
  2. Piedāvājums jāparaksta paraksttiesīgai personai.
  3. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas tīmekļvietnē [www.mfa.gov.lv](http://www.mfa.gov.lv) , un SIA “LURSOFT” tīmekļvietnes [www.lursoft.lv](http://www.lursoft.lv) datu bāzes sadaļā “AML izziņa”. Pārbaude tiek veikta tikai pretendentam, kuram tiks piešķirtas līguma slēgšanas tiesības.

1. **Iesniedzamie dokumenti:**
   1. Tehniskās specifikācijas veidlapa, kurā ir izdarīta apliecinājuma atzīme, ka pretendents apņemas izpildīt pasūtītāja Tehniskajā specifikācijā noteiktās prasības (skat. 1.pielikumu).
   2. Aizpildīta Finanšu/ Tehniskā piedāvājuma veidlapa (skat. 2.pielikums).
   3. Attiecībā uz Instrukcijas 9.3.punktā norādītajiem speciālistiem (izņemot “sertificēto speciālistu ģeodēzisko darbu veikšanā”), pretendents iesniedz:
      1. izglītības/ profesionālās kvalifikācijas dokumentu kopijas, kas apliecina katra speciālista iegūto izglītību/ profesionālo kvalifikāciju, atbilstoši Instrukcijas 9.3.1., 9.3.2. un 9.3.3.1.punkta prasībām;
      2. par sertificētā speciālista ģeodēzisko darbu veikšanā izglītību un profesionālo kvalifikāciju dokumenti nav jāiesniedz:

* sertificētā speciālista ģeodēzisko darbu veikšanā kvalifikācijas atbilstība tiek pārbaudīta SIA “Sertifikācijas centrs” tīmekļvietnē <http://sertificesana.lv/specialistu-sertificesanas-centrs/mernieku-sertificesana/sertificetas-personas-geodezisko-darbu-veiksana/>

vai

* Latvijas Mērnieku biedrības tīmekļvietnē <https://www.lmb.lv/sertificeto-personu-registrs> .
  1. Par katru Instrukcijas 9.3.punkta apakšpunktos norādīto speciālistu, pretendents iesniedz pieredzi**[[4]](#footnote-4)** apliecinošus dokumentus, piem., pasūtītāja atsauksmes, izziņas, nodošanas-pieņemšanas aktus, citus alternatīvus dokumentus, kas pierāda attiecīgā speciālista gūtās pieredzes atbilstību Instrukcijas 9.4.punkta prasībām. Speciālistu pieredzi apliecinošajos dokumentos jābūt iekļautai, vismaz, šādai informācijai:
* pasūtītājs;
* līguma priekšmets;
* informācija, no kuras var nepārprotami izsecināt, kādā jomā konkrētais speciālists ir guvis pieredzi, darbojoties/ piedaloties konkrētā teritorijas attīstības plānošanas dokumenta vai tā grozījumu izstrādē;
* līguma izpildes periods un vieta.

**!** Pretendents var iesniegt vienu pieredzi apliecinošu dokumentu par divu vai visu speciālistu pieredzi, ja dokuments ietver Instrukcijas 9.4.punktā noteiktās pieredzes apliecinošo informāciju par diviem vai visiem speciālistiem.

* 1. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.
  2. Ārvalstīs reģistrētām personām:
     1. ja pretendents ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija vai reģistrāciju var apliecināt arī norādot publiski pieejamu reģistru, kur pasūtītājs var pārliecināties par pretendenta reģistrācijas faktu;
     2. par ārvalstu speciālistiem jāiesniedz izglītību vai profesionālo kvalifikāciju apliecinošo dokumentu kopijas (nodrošinot tulkojumu valsts valodā); ārvalstīs iegūtajiem profesionālo izglītību vai profesionālo kvalifikāciju apliecinošajam dokumentiem jābūt Latvijā atzītiem, normatīvajos aktos par profesionālās kvalifikācijas atzīšanu, noteiktajā kārtībā;
     3. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:
* attiecīgas ārvalstu iestādes izziņa par valdes/ padomes sastāvu;
* pretendenta apliecinājums, ka izziņā norādītā informācija joprojām ir aktuāla.

1. **Piedāvājuma iesniegšanas datums, laiks, vieta, veids:**
   1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **17.06.2025., plkst.10.00**.
   2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**
   3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.
   4. Sūtot elektroniski, pieteikums jāparaksta ar drošu elektronisko parakstu un jānosūta uz e-pasta adresi: [dome@balvi.lv](mailto:dome@balvi.lv) , vēstules tēmā norādot: *“Piedāvājums tirgus izpētei ar ID Nr. BNP TI 2025/41”*.
   5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

* pretendenta nosaukumu un adresi;
* pasūtītāja nosaukumu un adresi;
* atzīme ar norādi: *Tirgus izpētei “Lokālplānojuma izstrāde zemes vienības daļai Tautas ielā 3A, Viļakā, Balvu novadā”, ID Nr. BNP TI 2025/41. Neatvērt līdz 17.06.2025., plkst.10.00”*.

1. **Papildus informācija:**
   1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
   2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
      1. pagarina piedāvājumu iesniegšanas termiņu;
      2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
      3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .
   3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.
   4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz tirgus izpētes līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
   5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
   6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
   7. Ja izraudzītais pretendents atsakās slēgt tirgus izpētes līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
   8. Pasūtītājs ir tiesīgs neslēgt tirgus izpētes līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts tirgus izpētes līgums.
   9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigt bez rezultāta.
   10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
   11. Par jebkuru informāciju, kas ir konfidenciāla, pretendentam jābūt īpašai norādei.
   12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
2. **Rezultātu paziņošana:**
   1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
      1. ievieto informāciju Balvu novada pašvaldības tīmekļvietnē <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
  + 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.

1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu/ Tehniskais piedāvājums

1.pielikums

Tirgus izpētei

“Lokālplānojuma izstrāde zemes vienības daļai

Tautas ielā 3A, Viļakā, Balvu novadā”

(ID Nr. BNP TI 2025/41)

**TEHNISKĀ SPECIFIKĀCIJA**

**“Lokālplānojuma izstrāde zemes vienības daļai**

**Tautas ielā 3A, Viļakā, Balvu novadā”**

**(ID Nr. BNP TI 2025/41)**

**Skat. datni “1\_pielikums\_Tehniska specifikacija\_Lokalplanojums\_Vilaka”**

2.pielikums

Tirgus izpētei

“Lokālplānojuma izstrāde zemes vienības daļai

Tautas ielā 3A, Viļakā, Balvu novadā”

(ID Nr. BNP TI 2025/41)

**FINANŠU/ TEHNISKAIS PIEDĀVĀJUMS**

**“****Lokālplānojuma izstrāde zemes vienības daļai**

**Tautas ielā 3A, Viļakā, Balvu novadā”**

**(ID Nr. BNP TI 2025/41)**

**Skat. datni “2\_pielikums\_Finansu\_Tehniskais piedavajums\_Lokalplanojums\_Vilaka”**

1. Prasība noteikta, atbilstoši Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 139.punktam un Ģeotelpiskās informācijas likuma 10.panta piektajai daļai. [↑](#footnote-ref-1)
2. Prasība noteikta, atbilstoši Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 139.punktam un Ģeotelpiskās informācijas likuma 10.panta trešajai daļai. [↑](#footnote-ref-2)
3. Teritorijas attīstības plānošanas dokumenti ir: ilgtspējīgas attīstības stratēģija, attīstības programma, teritorijas plānojums, lokālplānojums, visu minēto dokumentu grozījumi, kā arī detālplānojums un tematiskais plānojums. [↑](#footnote-ref-3)
4. Saskaņā ar Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 138.punktu, speciālistu praktiskā darba pieredzi teritorijas attīstības plānošanas dokumentu izstrādē *“[..] apliecina izstrādātie plānošanas dokumenti vai dalība to izstrādē, vai pieredze valsts vai pašvaldības institūcijās, izstrādājot un īstenojot plānošanas dokumentus.”* [↑](#footnote-ref-4)